Promocyjo ksiōnżki “Jo był ukradziōny. Tragedia Górnośląska. Ziemia Rybnicka”
We piōntek, 14 wrzejśnia, we Bibliotyce Publicznyj im. Hynryka Mikołaja Góreckiego w Rydułtowach dzioła sie promocyjo II wydanio ksiōnżki “Jo był ukradziōny. Tragedia Górnośląska. Ziemia Rybnicka.”
Zaczła sie krōtkim 15-minutowym spektaklym, ze słowami ôd Łucyji Porwoł, kiero w 1945r. miała 14 rokōw: “1945, ‘rok wyzwolynia’, ale jo ôdczuła go jak rok zniewolynia, pogardy, bezbożności, kero przyszła do nos nie yno z Ruskimi ale i z Polokami.”
Ksiōnżka powstała dziynki staraniōm Marka Wystyrka, prezesa ferajny ‘Moje Miasto’ w Rydułtowach a myśla. Poza autorami ksiōnżki, prof. Kazimierzym Miroszewskim i drem Mateuszym Sobeczko, głos zabroł tyż Alojzy Lysko, autor ksiōnżek na ten tymat tragedyji gōrnoślōnskij.
Byli tyż przedstawiciele władzōw miastōw ôkryngu rybnickigo, we tym wiceprezydynt Rybnika Piotr Masłowski. Postrzōd zaproszōnych gości bōł prezys DURŚ a zarazym syn spōłautorki ksiōnżki – Józef Porwoł.
Fotografije: Jōzef Porwoł
szl_Latn szl_Latn szl_Latn szl_Latn szl_Latn szl_Latn